text: Motorvej ved Fredericia spærres i tre uger
  11 august 2014 kl. 07.42
  Der skal lægges ny asfalt på motorvejen mellem Skærup-krydset og Fredericia, og det lukker den del af motorvejen i nattetimerne.
  Fra d. 17. august til 7. september bliver der lagt ny asfalt på strækningen mellem motorvejskryds Skærup og motorvejskryds Fredericia i sydgående retning på E45 Østjyske Motovej.
  Det betyder, at motorvejen spærres i nattetimerne, og trafikanterne bliver i stedet ledt mod Kolding. Det oplyser Kirsten Bæk fra Vejdirektoratet til TV SYD.
  Det betyder en rejsetid på ca. 9 minutter ekstra.
  I dagtimerne vil strækningen være åben med en hastighedsrestriktion på 80 km/t efter følgende tidsskema:
  mandag til torsdag fra kl. 06 til kl. 18:30.
  fredage fra kl. 06 til kl. 20
  lørdage fra kl. 08 til kl. 18
  søndage fra kl. 10 til kl. 20
  